CELEX: 32009R0295
Language: lv
Date: 2009-03-18 00:00:00
Title: Komisijas Regula (EK) Nr. 295/2009 ( 2009. gada 18. marts ) par dažu preču klasifikāciju kombinētajā nomenklatūrā

9.4.2009   
            
            
               LV
            
            
               Eiropas Savienības Oficiālais Vēstnesis
            
            
               L 95/7
            
         
      KOMISIJAS REGULA (EK) Nr. 295/2009
   (2009. gada 18. marts)
   par dažu preču klasifikāciju kombinētajā nomenklatūrā
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās kombinētās nomenklatūras vienādu piemērošanu, ir jāparedz pasākumi par šīs regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kura pilnīgi vai daļēji pamatojas uz KN vai papildina to ar papildu apakšnodaļām un kura izveidota ar īpašiem Kopienas noteikumiem, lai piemērotu tarifu vai citus pasākumus, kas saistīti ar preču tirdzniecību.
            
         
               (3)
            
            
               Šīs regulas pielikuma tabulas 1. slejā aprakstītās preces saskaņā ar minētajiem vispārīgajiem noteikumiem jāklasificē atbilstīgi KN kodiem, kas norādīti minētās tabulas 2. slejā, atbilstīgi 3. slejā noteiktajam pamatojumam.
            
         
               (4)
            
            
               Ieteicams noteikt, ka persona, kuras rīcībā ir saistoša izziņa par tarifu, ko attiecībā uz preču klasifikāciju kombinētajā nomenklatūrā izdevis dalībvalsts muitas dienests, bet kura neatbilst šīs regulas noteikumiem, var turpināt to izmantot trīs mēnešus, pamatojoties uz 12. panta 6. punktu Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa izveidi (2).
            
         
               (5)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Preces, kas aprakstītas pielikuma tabulas 1. slejā, kombinētajā nomenklatūrā klasificē ar KN kodu, kas norādīts tabulas 2. slejā.
   2. pants
   Saistošu izziņu par tarifu, ko snieguši dalībvalstu muitas dienesti, bet kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus.
   3. pants
   Šī regula stājas spēkā divdesmitajā dienā pēc tās publicēšanas Eiropas Kopienu Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2009. gada 18. martā
      
         
            Komisijas vārdā —
         
            Komisijas loceklis
         
         László KOVÁCS
         
      
   
   
      (1)  OV L 256, 7.9.1987., 1. lpp.
   
      (2)  OV L 302, 19.10.1992., 1. lpp.
   
      PIELIKUMS
      
                  Preču apraksts
               
               
                  Klasifikācija
                  (KN kods)
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  Mazumtirdzniecībai paredzēts komplekts, kurā ietilpst korpusā iebūvēts ciparu aparāts skaņas un attēla ierakstīšanai un atveidošanai dažādos formātos, kas spēj uztvert datus no dažādiem avotiem (piemēram, satelīttelevīzijas uztvērējiem, automātiskām datu apstrādes iekārtām, videokamerām), kā arī dažādi elementi, piemēram, savienotājkabeļi, CD-ROM, lietotāja rokasgrāmata, skrūves un skrūvgriezis.
                  Aparātā ir iebūvēta iespiedshēmas plate ar aktīviem un pasīviem elementiem (skaņas un attēla ierakstīšanai un atveidošanai), kā arī mikroprocesors.
                  Tas ir aprīkots ar šādām saskarnēm:
                  
                              —
                           
                           
                              USB pieslēgvietu;
                           
                        
                              —
                           
                           
                              VGA un
                           
                        
                              —
                           
                           
                              audio un video pieslēgvietām.
                           
                        Tas ir aprīkots arī ar vadības taustiņiem (iesl./izsl., atskaņot, pauze, skaļums) un infrasarkano staru uztvērēju vadībai no attāluma.
                  Aparātā ir paredzēts iebūvēt cieto disku.
               
               
                  8521 90 00
               
               
                  Klasifikācija noteikta, ievērojot kombinētās nomenklatūras 1., 2. a), 3. b) un 6. vispārīgo interpretācijas noteikumu, XVI sadaļas 1. papildu piezīmi, kā arī KN kodu 8521 un 8521 90 00 aprakstu.
                  Tā kā aparāts ir aprīkots ar visu nepieciešamo elektroniku pozīcijā 8521 minēto funkciju veikšanai, izņemot cieto disko, un tā kā šos komponentus pat cietā diska neesības gadījumā var izmantot tikai skaņas un attēla ierakstīšanai un atveidošanai, uzskatāms, ka saskaņā ar vispārīgo 2. a) noteikumu tam ir pozīcijā 8521 norādītās gatavas vai pabeigtas preces pamatīpašības. Tāpēc fakts, ka aparātā nav iebūvēts cietais disks, neliedz to klasificēt kā pilnīgu vai pabeigtu preci.
                  Tāpēc klasifikācija pozīcijā 8522 – detaļa, kas piemērota lietošanai vienīgi vai galvenokārt kopā ar pozīcijā 8521 minēto aparatūru – nav iespējama.
                  Līdz ar to aparāts ir jāklasificē pozīcijā 8521 – videoieraksta vai video reproducēšanas aparatūra.
                  Skrūvgriezi klasificē ar aparātu (tā montāžai vai tehniskai apkopei) saskaņā ar XVI sadaļas 1. papildu piezīmi.